Lutzomyia sugu klasifikācija
Lutzomyia kožodiņu ģintī ietilpst vairāk nekā 400 sugu un pasugu. Tā ir vislielākā pēc sugu skaita Phlebotominae kožodiņu apakašdzimtā. Visas sugas balstoties uz kopīgām raksturīpašībām iedalītas vairākās apakšģintīs un sugu grupās. Ir dažas sugas, kas pagaidām nav noteiktā grupā iekļautas. Tostarp ir arī fosilas Lutzomyia sugas. Lutzomyia klasifikācija ir joprojām diskutabla, jo sugu grupēšana ir pamatota un morfoloģiskām raksturīpašībām, kas norāda uz lielu daudzveidību starp sugām. Tas ir tāpēc, ka viena morfoloģiskā raksturīpašība var būt gan vienai gan citai sugu grupai. Turklāt, vienas sugas abu dzimumu īpatņiem morfoloģiskas raksturīpašības var atšķirties un var derēt dažādām grupām, kas apgrūtina sugas iekļaušanu noteiktā grupā. Vienkāršu raksturīpašību neesamība vienā grupā ir rezultāts diskutēšanā par katras raksturīpašības svarīgumu grupai, ka arī taksonomisku grupu stabilitāti. Tieši otrādi, pamatoties uz to veidojas jautājums par to grupu novietojumu, ka piemēram ar apakšģinti Lutzomyia (Psychodopygus). Ready un līdzautori uzskatījuši, ka L. (Psychodopygus) apakšģinti jāiedala atsevišķā ģintī, jo morfoloģiski stipri atšķiras no citām jaunās pasaules sugām, toties citi pētnieki šo pozīciju neatbalsta.